พระราชกฤษฎีการะบุทบวงการชำนัญพิเศษ (ฉบับที่ 6) พ.ศ. 2544
พระราชกฤษฎีกา
ระบุทบวงการชำนัญพิเศษ
(ฉบับที่ ๖)
พ.ศ. ๒๕๔๔
 

ภูมิพลอดุลยเดช
ป.ร.
ให้ไว้ ณ
วันที่ ๒๔ ธันวาคม พ.ศ. ๒๕๔๔
เป็นปีที่
๕๖ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ
ให้ประกาศว่า

โดยที่เป็นการสมควรระบุทบวงการชำนัญพิเศษเพิ่มขึ้น

อาศัยอำนาจตามความในมาตรา ๒๒๑
ของรัฐธรรมนูญแห่งราชอาณาจักรไทย และมาตรา ๕ แห่งพระราชบัญญัติคุ้มครองการดำเนินงานของสหประชาชาติและทบวงการชำนัญพิเศษในประเทศไทย
พ.ศ. ๒๕๐๔ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑ พระราชกฤษฎีกานี้เรียกว่า
พระราชกฤษฎีการะบุทบวงการชำนัญพิเศษ (ฉบับที่ ๖) พ.ศ. ๒๕๔๔

มาตรา ๒[๑] พระราชกฤษฎีกาให้ใช้บังคับตั้งแต่วันประกาศในราชกิจจานุเบกษาเป็นต้นไป

มาตรา ๓ ให้เพิ่มความต่อไปนี้เป็น
(๑๕) ของมาตรม ๓ แห่งพระราชกฤษฎีการะบุทบวงการชำนัญพิเศษ พ.ศ. ๒๕๐๔ ซึ่งแก้ไขเพิ่มเติมโดยพระราชกฤษฎีการะบุทบวงการชำนัญพิเศษ
(ฉบับที่ ๕) พ.ศ. ๒๕๓๓
(๑๕) องค์การพัฒนาอุตสาหกรรมแห่งสหประชาชาติ


ผู้รับสนองพระบรมราชโอการ
พันตำรวจโท ทักษิณ
ชินวัตร
นายกรัฐมนตรี
หมายเหตุ :- เหตุผลในการประกาศใช้พระราชกฤษฎีกาฉบับนี้ คือ
เนื่องจากองค์การพัฒนาอุตสาหกรรมแห่งสหประชาชาติซึ่งมีฐานะเป็นทบวงการชำนัญพิเศษแห่งสหประชาชาติและประเทศไทยเป็นสมาชิก
ได้เข้ามาดำเนินงานในประเทศไทยโดยเป็นสำนักงานภูมิภาคประจำเอเชียตะวันออกเฉียงใต้ ดังนั้น
เพื่อให้การดำเนินงานในประเทศไทยขององค์การพัฒนาอุตสาหกรรมแห่งสหประชาชาติได้รับความคุ้มครอง
สมควรระบุให้องค์การดังกลางเป็นทบวงการชำนัญพิเศษตามความในพระราชบัญญัติคุ้มครองการดำเนินงานของสหประชาชาติและทบวงชำนัญพิเศษในประเทศไทย
พ.ศ. ๒๕๐๔ จึงจำเป็นต้องตราพระราชกฤษฎีกานี้










ภคินี/ปรับปรุง
๒๙ เมษายน ๒๕๔๕

โชติกานต์/ปรับปรุง
๘ พฤษภาคม ๒๕๖๒

[๑] ราชกิจจานุเบกษา เล่ม ๑๑๘/ตอนที่ ๑๒๐ ก/หน้า ๑/๓๐ ธันวาคม
๒๕๔๔